钦定古今图书集成/方舆汇编/职方典/第1286卷 > 靖州公署考 州志
## 钦定古今图书集成/方舆汇编/职方典/第1286卷 > 靖州公署考 州志

本州

靖州治　在大南门内。明洪武九年，判官孙复礼创。正统十年，郡守苏忞修建。公堂三间，“左大安库，右黄册房。” 今为柬房，后为川堂，又后为内衙。公堂东为赞政厅，次架阁库，次吏、户、礼三房，次西为铺长，次兵、刑、工三房，次承发房。后隙地为吏舍。仪门内为天鉴。在兹坊左为土地祠，右为迎宾馆，外为狱。大门外有屏，屏之后为候亭。左右保障、“节爱” 二坊，后改为“风清四邑，霜肃三戎。” 两旁为“申明” 、“旌善” 二亭。

皇清康熙二十一年，州守常光裕。二十二年，《李郁相》。

继修建大门上谯楼，并于内衙增修书房五间。同知署　在堂东。

判官署　在堂西

吏目署　“在堂西下。”

仓大使廨　在仓左，今废。

永丰仓　在州治北

察院行署　在州治左，原系“靖州卫公署” 基址。布政司　、按察司：

边粮府　俱在州治右正街北，今俱废。

协镇署　，在西门内，原系兵学道行署。兵毁协镇任，重修。

左营署　在《永丰仓》右。今为坐营公署。

右营署　，在北门内，奉裁。今守备署。

靖州卫守备署　在州治左，今废。

零溪司　，距州一百里。

沙溪公馆　在州治北五十里。

江口公馆　在州治南五十里。

天柱县治　在县城之中，明万历中建。丙子迁龙塘署，遂毁焉。甲午春，仍复旧治，更新公堂。堂之前为抱厅，堂之左为库，右为兵房，后为川堂。川堂之左为东厅，川堂之后又为川堂。由东而上为内室。公堂之下，东为吏、户礼，为承发、铺长；西为总书，为刑工，前为仪门。仪门下左为土神祠，右为狱，又前为鼓楼，下数级而屏墙立焉。典史署　旧在县之右侧。丙子县迁龙塘，治亦随毁。甲午县复旧地，治遂鼎建，与县之“川堂” 相并。

天柱仓　在南门内，分司右。

永丰仓　在西门内之右。

学仓　在“古学” 之下。

分司　在南门左侧。明万历中建，后毁。康熙六年，知县黄移《功德府》以建之。

参将府　在城之东，与县衙并，新设之，即古学基。

江东司　在县东五十里。

镇远司　在县东四十里。

黄田公馆　在县东七十里。

聚溪公馆　在县北七十里。

朝阳公馆　在县东一百里。

义馆　在城南

养济院　在城西之后街。

漏泽园　在城东五里

会同县治　在南门内。景泰五年置，邑令罗永德建。成化八年，署邑令毛伦重修。嘉靖三十八年，邑令杨守鼎建。中为大堂，左为幕厅，右为藏库，后为燕堂，堂后为内宅。大堂两廊列六曹。前为仪门。仪门之中树戒石，覆以亭。六曹后为吏廨。仪门外东为宾馆，西为狱房，又前为大门。大门上为谯楼，门外左右列申明、旌善二亭主簿署　在县宅之东。

典史署　原在县治南，今迁分司右。

布政分司　在县治东

按察分司　在布政司左，今废。

若水司　，在县东九十里。

洪江驿　距县一百一十里。

迎官亭　在县南五里渡头河。

公馆　在“隐真观” 前。

相见公馆　距县六十里。

连山公馆　距县二十里。

际留仓　在县治仪门外左。

僧会司　、道会司　俱在城外，今废。

教场　在城外西南

通道县治　在城东。成化八年，邑令周鉴重建左右六房并架阁库、“申明” 、“旌善” 二亭。

典史署　在县治左。康熙四年，知县杜毓秀建。留济仓　在县治大门内。

常平仓七间　，在县后。康熙十九年，邑令殷道正捐资买地建。

收溪司　在县东二里

绥宁县治　在西门内。景泰五年，邑令罗永德建。成化八年，邑令毛伦、县丞陈缨、嘉靖三十三年，知县张炫相继修建。万历十六年，湖北道郭《裴捐》各属锾金一千，发知县秦应刘，改坐南向北，后为火烬。

皇清康熙四年，县令杨九鼎仍迁于西门内旧县基。

址修建住楼、“赞政厅” 以及仪门、书吏房。又于六、八两年复构大堂、川堂、后堂、内宅，规制一新。主簿署　在县堂西，今废。

典史署　在县堂西北

布政分司　在县治前东。

按察分司　在县治前西。二司俱废。康熙七年，县令杨九鼎捐建。分司一署，在县治前右东坡巡检司。

临口巡检司

督备哨厅　一座旧在县北，今移县南。

会哨坪公馆　在县东一百里。

乐安公馆　在县西三十里。

太平公馆　在县东一百二十里，地名“武阳乡” ，主簿收粮之所。毁。万历五年，州守秘《心传》复建关硖公馆　。距县八十里。

预备仓　在县东三鲤亭。

际留仓　在县治内西

僧会司　在胜力寺内

道会司　在安平观内

养济院　在城北